作者：晁补之
词牌/韵律：洞仙歌

paragraphs: 当时我醉，美人颜色，如花堪悦。
今日美人去，恨天涯离别。
青楼朱箔，婵娟蟾桂，三五初圆，伤二八、还又缺。
空伫立，一望一见心绝。
心绝。
顿成凄凉，千里音尘，一梦欢娱，推枕惊巫山远，洒泪对湘江阔。
美人不见，愁人看花，心乱含愁，奏绿绮、弦清切。
何处有知音，此恨难说。
怨歌未阕。
恐暮雨收、行云歇。
窗梅发。
乍似睹、芳容冰洁。